वीडियो वायरल होने के बाद प्रशासन ने मामले की जांच के आदेश दिए थे। छत्तीसगढ़ मामले में भी राजनंदगांव के कलेक्टर ने शिकायत पर जांच बैठाने का भरोसा दिया है। राजनांदगांव मुख्यमंत्री रमन सिंह का विधानसभा क्षेत्र है। बता दें कि ऐसा ही मामला इसी माह पहले भी सामने आया था जब बिहार के मुजफ्फरपुर जिले में पैरामेडिकल परीक्षा में शामिल होने जा रहीं महिला उम्मीदवारों के कुर्ते की आस्तीन को ब्लेड से काट दिया गया था। इस घटना के बाद सफाई देते हुए मुजफ्फरपुर के जिला शिक्षा अधिकारी कहा था कि ऐसा लड़कियों ने खुद किया था।